CELEX: 32016D0320
Language: hu
Date: 2016-03-03 00:00:00
Title: A Bizottság (EU) 2016/320 végrehajtási határozata (2016. március 3.) az olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról szóló 2004/842/EK bizottsági határozat módosításáról (az értesítés a C(2016) 1221. számú dokumentummal történt) (EGT-vonatkozású szöveg)

5.3.2016   
            
            
               HU
            
            
               Az Európai Unió Hivatalos Lapja
            
            
               L 60/88
            
         A BIZOTTSÁG (EU) 2016/320 VÉGREHAJTÁSI HATÁROZATA
   (2016. március 3.)
   az olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról szóló 2004/842/EK bizottsági határozat módosításáról
   
      
         (az értesítés a C(2016) 1221. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 4a. cikke (2) bekezdésére,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 4a. cikke (2) bekezdésére,
   tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 6. cikke (2) bekezdésére,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (4) és különösen annak 23. cikke (2) bekezdésére,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (5) és különösen annak 6. cikke (2) bekezdésére,
   tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (6) és különösen annak 6. cikke (2) bekezdésére,
   mivel:
   
               (1)
            
            
               A 2004/842/EK bizottsági határozat (7) meghatározza az olyan fajtához tartozó vetőmagok csomagolásán elhelyezendő hatósági címkékre irányadó szabályokat, amelyekre vonatkozóan a mezőgazdasági növényfajok vagy zöldségfajok nemzeti fajtajegyzékébe való felvételük iránti kérelmet nyújtottak be.
            
         
               (2)
            
            
               Az elmúlt években több esetben is fény derült a hatósági címkék visszaélésszerű alkalmazására. Ezért a hasonló visszaélésszerű gyakorlatok kiküszöbölése érdekében a legkorszerűbb műszaki ismereteknek megfelelően növelni kell a hatósági címkék biztonságát. A fentieket figyelembe véve, valamint annak érdekében, hogy az illetékes hatóságok hatékonyabban nyilván tudják tartani és ellenőrizni tudják az egyes hatósági címkék nyomtatását, terjesztését és a piaci szereplők általi használatát, illetve nyomon tudják követni a vetőmagtételeket, a hatósági címkék biztonságát növelni kell, és azokon a jövőben fel kell tüntetni egy hatóság által kibocsátott sorszámot.
            
         
               (3)
            
            
               A szóban forgó címkék felhasználóit megillető egyenlő elbánás biztosítása érdekében helyénvaló előírni, hogy e határozat és az (EU) 2016/317 bizottsági végrehajtási irányelv (8) alkalmazásának időpontja azonos legyen. Következésképpen ezt a határozatot 2017. április 1-jétől kell alkalmazni.
            
         
               (4)
            
            
               A 2004/842/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/842/EK határozat módosítása
   A 2004/842/EK határozat 9. cikkének (2) bekezdése a következő aa) ponttal egészül ki:
   
      
                  „aa)
               
               
                  hatóságilag kiadott sorozatszám”.
               
            
   2. cikk
   Címzettek
   Ennek a határozatnak a tagállamok a címzettjei.
   3. cikk
   Az alkalmazás időpontja
   Ezt a határozatot 2017. április 1-jétől kell alkalmazni.
   
      Kelt Brüsszelben, 2016. március 3-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 125., 1966.7.11., 2298/66. o.
   
   
      (2)  HL 125., 1966.7.11., 2309/66. o.
   
   
      (3)  HL L 193., 2002.7.20., 12. o.
   
   
      (4)  HL L 193., 2002.7.20., 33. o.
   
   
      (5)  HL L 193., 2002.7.20., 60. o.
   
   
      (6)  HL L 193., 2002.7.20., 74. o.
   
   
      (7)  A Bizottság 2004. december 1-jei 2004/842/EK határozata olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról (HL L 362., 2004.12.9., 21. o.).
   
      (8)  A Bizottság 2016. március 3-i (EU) 2016/317 végrehajtási rendelete a 66/401/EGK, a 66/402/EGK, a 2002/54/EK, a 2002/55/EK, a 2002/56/EK és a 2002/57/EK tanácsi irányelvnek a vetőmagcsomagok hatósági címkéje tekintetében történő módosításáról (lásd e Hivatalos Lap 72. oldalát).